ตัดกันไม่ขาด! โสมขาวส่งความช่วยเหลือโสมแดง 2.6 แสนล้าน ขณะนานาชาติคว่ำบาตร
 เกาหลีใต้อนุมัติแผนส่งความช่วยเหลือเกาหลีเหนือมูลค่า 265000 ล้านบาท ท่ามกลางสงครามน้ำลายระหว่างโสมแดงและสหรัฐอเมริกา มติแผนความช่วยเหลือเกาหลีเหนือไม่เป็นที่พอใจสำหรับชาวเกาหลีใต้นัก ซ้ำยังส่งผลต่อคะแนนความนิยมของ มุนแจอิน ประธานาธิบดีโสมขาวด้วย อย่างไรก็ตาม เกาหลีใต้ยังคงปฏิบัติตามมาตรการคว่ำบาตรใหม่จากสหประชาชาติ (UN) หลังเกาหลีเหนือทดสอบนิวเคลียร์ครั้งที่ 6 รายงานเปิดเผยว่า ประธานาธิบดีญี่ปุ่น ชินโซ อาเบะ ได้โทรศัพท์เพื่อร้องขอให้ผู้นำเกาหลีใต้พิจารณาเวลาในการส่งความช่วยเหลือ ขณะเดียวกัน โยชิฮิเดะ ซูกะ โฆษกรัฐบาลญี่ปุ่นเปิดเผยว่า การส่งความช่วยเหลืออาจบั่นทอนความพยายามของนานาชาติที่ต้องการกดดันเกาหลีเหนือได้ เมื่อวันพฤหัสบดีที่ผ่านมา (21 ก.ย.) มุนแจอินยืนกราน ณ ที่ประชุมสหประชาชาติว่า พวกเราไม่ได้ต้องการให้เกาหลีเหนือล่มสลายลง …เราไม่ต้องการรวมชาติด้วยการไปดูดกลืนหรือประดิษฐ์มันขึ้นมา หากเกาหลีเหนือตัดสินใจยืนอยู่ข้างที่ถูกต้องในหน้าประวัติศาสตร์ เราก็พร้อมที่จะช่วยเหลือเกาหลีเหนือไปพร้อมๆ กับประชาคมระหว่างประเทศ กระทรวงรวมชาติแห่งเกาหลีใต้เปิดเผยว่า นโยบายช่วยเหลือนี้ไม่ควรได้รับผลกระทบจากความตึงเครียดทางการเมืองจากเกาหลีเหนือ โดยความช่วยเหลือดังกล่าวยังไม่รวมถึงเงินสดที่ฝ่ายกระทรวงย้ำว่าไม่มีทางที่จะถูกเอาไปใช้ในกองทัพเกาหลีเหนือได้ อย่างไรก็ตาม จะมีการเปิดเผยวัน เวลา และขนาดที่แน่ชัดของความช่วยเหลือในภายหลัง มีรายงานคาดการณ์ว่าความช่วยเหลือครั้งนี้ส่วนใหญ่เป็นผลิตภัณฑ์โภชนาการสำหรับหญิงตั้งครรภ์และเด็ก มูลค่า 149000 ล้านบาท และยาต่างๆ มูลค่า 116000 ล้านบาท โดยการส่งจะทำผ่านองค์กรของสหประชาชาติอย่างโครงการอาหารโลก (World Food Programme) และกองทุนเพื่อเด็กแห่งสหประชาชาติ (UNICEF) คาริน ฮัลชอฟ (Karin Hulshof) ผู้อำนวยการ UNICEF ประจำภาคพื้นเอเชียตะวันออกและแปซิฟิก เปิดเผยว่า ตอนนี้เราประเมินว่ามีเด็ก 200000 คนที่ขาดแคลนสารอาหารอย่างรุนแรง เสี่ยงเสียชีวิตมากขึ้น และทำให้มีโอกาสแคระแกร็นมากขึ้นด้วย สหประชาชาติรายงานตัวเลขประมาณการว่า มีชาวเกาหลีเหนือ 18 ล้านคนจากทั้งหมด 25 ล้านคน ต้องการความช่วยเหลือเนื่องจากภาวะอาหารขาดแคลนหมาเห่า ความตึงเครียดคาบสมุทรเกาหลียังคงดำเนินไปอย่างต่อเนื่อง เฉพาะอย่างยิ่งภายหลังโดนัลด์ ทรัมป์ ประธานาธิบดีแห่งสหรัฐอเมริกาประณามพร้อมขู่ถล่มเกาหลีเหนือหากไม่มีทางเลือก นายรียองโฮ รัฐมนตรีต่างประเทศเกาหลีเหนือก็สวนกลับว่า ก็แค่หมาเห่ารียองโฮยังเผยอีกว่า รัฐบาลเกาหลีเหนืออาจทดสอบอาวุธนิวเคลียร์ลงในมหาสมุทรแปซิฟิกอีกเพื่อตอบโต้ท่าทีที่ก้าวร้าวของทรัมป์ เมื่อวันที่ 3 กันยายนที่ผ่านมา เกาหลีเหนือทำการทดสอบนิวเคลียร์ครั้งที่ 6 และถือว่าเป็นครั้งที่วัดค่าได้รุนแรงที่สุดจากระลอกแรงสั่นสะเทือนแมกนิจูด 6.3 จนทำให้นานาชาติผ่านมติคว่ำบาตรอย่างเป็นเอกฉันท์ในหนึ่งสัปดาห์ให้หลัง เพื่อกดดันทางเศรษฐกิจอย่างรุนแรงPhoto: Kim Won-Jin/AFPอ้างอิง: 
เกาหลีใต้อนุมัติแผนส่งความช่วยเหลือเกาหลีเหนือมูลค่า 265000 ล้านบาท ท่ามกลางสงครามน้ำลายระหว่างโสมแดงและสหรัฐอเมริการายงานคาดการณ์ว่า ความช่วยเหลือครั้งนี้ส่วนใหญ่เป็นผลิตภัณฑ์โภชนาการสำหรับหญิงตั้งครรภ์และเด็ก มูลค่า 149000 ล้านบาท และยาต่างๆ มูลค่า 116000 ล้านบาท โดยการส่งจะทำผ่านองค์กรของสหประชาชาติอย่างโครงการอาหารโลก (World Food Programme) และกองทุนเพื่อเด็กแห่งสหประชาชาติ (UNICEF)